b'\n_START_ARTICLE_\nPasivna po\xc5\xbearna za\xc5\xa1\xc4\x8dita\n_START_PARAGRAPH_\nPasivna po\xc5\xbearna za\xc5\xa1\xc4\x8dita je sestavni del predpisov, ki urejajo po\xc5\xbearno za\xc5\xa1\xc4\x8dito in po\xc5\xbearno varnost v stavbah. Cilj pasivne po\xc5\xbearne za\xc5\xa1\xc4\x8dite je omejitev po\xc5\xbeara in prepre\xc4\x8ditev \xc5\xa1irjenja ognja, z uporabo ognjevarnih tal, sten in po\xc5\xbearnih vrat. Sistemi pasivne po\xc5\xbearne za\xc5\xa1\xc4\x8dite morajo biti izvedeni v skladu z gradbenimi predpisi.\n_START_SECTION_\nSistem po\xc5\xbearne za\xc5\xa1\xc4\x8dite\n_START_PARAGRAPH_\nAktivna po\xc5\xbearna za\xc5\xa1\xc4\x8dita_NEWLINE_Vklju\xc4\x8duje ro\xc4\x8dno ali avtomatsko odkrivanje in ga\xc5\xa1enje po\xc5\xbeara._NEWLINE_Pasivna po\xc5\xbearna za\xc5\xa1\xc4\x8dita _NEWLINE_Razdelitev objekta na posamezne enote s po\xc5\xbearnimi zidovi in tlemi. Oblikovanje manj\xc5\xa1ih oddelkov, ki prepre\xc4\x8dujejo ali upo\xc4\x8dasnujejo \xc5\xa1iritev ognja po objektu od mesta nastanka z namenom omejite \xc5\xa1kode in podalj\xc5\xa1anja \xc4\x8dasa za evakuacijo ljudi, ki so v stavbi._NEWLINE_Po\xc5\xbearna preventiva_NEWLINE_Zmanj\xc5\xa1evanje \xc5\xa1tevila mo\xc5\xbenih po\xc5\xbearnih virov, izobra\xc5\xbeevanje in ozave\xc5\xa1\xc4\x8danje uporabnikov in upravljalcev objekta o vzdr\xc5\xbeevanju in pravilni rabi sistemov za po\xc5\xbearno varnost, vklju\xc4\x8dno s postopki za obve\xc5\xa1\xc4\x8danje in evakuacijo.\n_START_SECTION_\nGlavne zna\xc4\x8dilnosti\n_START_PARAGRAPH_\nZa preizkus funkcionalnosti elementov pasivne po\xc5\xbearne za\xc5\xa1\xc4\x8dite se izvaja po\xc5\xbearni test. Pri po\xc5\xbearnem testu se ugotavlja zmo\xc5\xbenost materiala da ohrani trdnost strukture s katero zagotavlja po\xc5\xbearno neprehodnost. V Sloveniji po\xc5\xbearne teste izvaja Zavod za raziskave materiala in konstrukcij ZRMK. Poleg po\xc5\xbeara so preizku\xc5\xa1ani elementi izpostavljeni \xc5\xa1e nekaterim obremenitvam, do katerih lahko pride v realnih situacijah. Pogoji preizkusa, trajanje izpostavitve in vi\xc5\xa1ina temperature, so predpisani. Za doseganje protipo\xc5\xbearnih lastnosti se uporabljajo razli\xc4\x8dni materiali v kombinacijah oziroma sestavah. Obi\xc4\x8dajna endotermi\xc4\x8dna materiala sta beton  in mavec. Med po\xc5\xbearnim preizkusom betonskega estriha lahko vidimo vodo ki privre iz materiala. Mav\xc4\x8dna plo\xc5\xa1\xc4\x8da zaradi sublimacije vode v po\xc5\xbearu izgubi trdnost. Uporaba endotermnih materialov je postala redna praksa. Voda ki je kemi\xc4\x8dno vezana v teh materialih sublimira. Temperatura na neizpostavljeni strani v \xc4\x8dasu sublimacije ne more prese\xc4\x8di temperature vreli\xc5\xa1\xc4\x8da vode. Ko sublimira vsa voda se temperatura na neizpostavljeni strani naglo dvigne. Vendar koli\xc4\x8dina vode ne sme biti prevelika. Betonski estrihi s preveliko koli\xc4\x8dino vode v po\xc5\xbearu dobesedno eksplodirajo. Zato laboratoriji za preizku\xc5\xa1anje materialov pred preizkusom opravijo \xc5\xa1e analizo vsebnosti vode. Ukrepi za pasivno po\xc5\xbearno za\xc5\xa1\xc4\x8dito vklju\xc4\x8dujejo tudi termo ekspanzijske materiale, ki sami po sebi ne morejo biti varovalni elementi, vendar pa uporabljeni po predpisih, skupaj z gradbenimi elementi tvorijo pasivno za\xc5\xa1\xc4\x8dito. Namen ukrepov za pasivno po\xc5\xbearno za\xc5\xa1\xc4\x8dito je zadr\xc5\xbeati po\xc5\xbear na mestu izvora in omejiti \xc5\xa1irjenje dima in ognja za dolo\xc4\x8den \xc4\x8das, ki ga zahtevajo po\xc5\xbearni predpisi. Po\xc5\xbearni zidovi, po\xc5\xbearne pregrade in po\xc5\xbearna vrata se preizku\xc5\xa1ajo zato, da se dolo\xc4\x8di faktor po\xc5\xbearne varnosti, to je, odpornosti na ogenj oziroma visoke temperature. Vrednosti so obi\xc4\x8dajno izra\xc5\xbeene v urah. Mejne vrednosti so podane v izdanem certifikatu. V nasprotju z aktivno po\xc5\xbearno za\xc5\xa1\xc4\x8dito, pasivna po\xc5\xbearna za\xc5\xa1\xc4\x8dita ne potrebuje elektri\xc4\x8dnih ali elektronskih detektorjev ali gibanja. Izjema so razna po\xc5\xbearna vrata in lopute ali termoekspanzijski materiali, ki se morajo premikati, da zagotovijo u\xc4\x8dinkovitost._NEWLINE__NEWLINE_Pasivno po\xc5\xbearno za\xc5\xa1\xc4\x8dito v stavbah lahko opi\xc5\xa1emo kot skupino sistemov v sistemu. Name\xc5\xa1\xc4\x8dena po\xc5\xbearna zapora na primer, ki varuje prehod cevi skozi steno je sistem, ki je izdelan na podlagi ustreznega certifikata in je name\xc5\xa1\xc4\x8den v po\xc5\xbearni zid. Je sestavni del po\xc5\xbearnega zidu, ki tvori del po\xc5\xbearnega oddelka. Oddelek pa je del celovitega varnostnega na\xc4\x8drta stavbe, ki ga kot takega lahko opazujemo kot sistem.\n_START_SECTION_\nPrimeri\n_START_PARAGRAPH_\n- Ognjevarne stene_NEWLINE_- Ognjevarna tla_NEWLINE_- Po\xc5\xbearni zidovi. Nimajo samo protipo\xc5\xbearne funkcije. Stavbo delijo na ve\xc4\x8d stati\xc4\x8dno samostojnih enot. \xc4\x8ce pride do poru\xc5\xa1itve enega dela, to ne bo vplivalo na preostali del._NEWLINE_- Ognjevarno steklo. Steklo je na videz povsem prosojno. Lahko nudi 60 ali 120 minutno za\xc5\xa1\xc4\x8dito. Mednarodni gradbeni predpisi dovoljujejo uporabo ognjevarnega stekla v funkciji po\xc5\xbearnega zidu._NEWLINE_- Lo\xc4\x8deni oddelki. Na primer stanovanjski del - poslovni del_NEWLINE_- Po\xc5\xbearne zapore_NEWLINE_- Zama\xc5\xa1\xc4\x8deni odsesovalni sistemi (restavracije, ve\xc4\x8dje kuhinje)_NEWLINE_- za\xc5\xa1\xc4\x8dita kablov, Opla\xc5\xa1\xc4\x8denje (nanos endotermi\xc4\x8dne ali termoekspanzijske za\xc5\xa1\xc4\x8dite za zmanj\xc5\xa1evanje \xc5\xa1irjenja ognja in plinov pri gorenju izolacije)_NEWLINE_- nabrizgana po\xc5\xbearna za\xc5\xa1\xc4\x8dita ( za za\xc5\xa1\xc4\x8dito jeklenih konstrukcij, elektri\xc4\x8dnih in strojnih in\xc5\xa1talacij, ventilov)_NEWLINE_- obloge-plo\xc5\xa1\xc4\x8de (iz enakih in podobnih materialov kot brizgana za\xc5\xa1\xc4\x8dita)_NEWLINE_- lokalna za\xc5\xa1\xc4\x8dita ( nepregorne \xc5\xa1katle ali povoji za za\xc5\xa1\xc4\x8dito pomembnih ventilov in podobno)\n_START_SECTION_\nPredpisi\n_START_PARAGRAPH_\nNajpomembnej\xc5\xa1i cilj pasivne po\xc5\xbearne za\xc5\xa1\xc4\x8dite je enak cilju celovitega varstva pred po\xc5\xbearom. Varovanje \xc5\xbeivljenj. Najbolj\xc5\xa1i na\xc4\x8din za doseganje tega cilja je ohranitev trdnosti objekta v \xc4\x8dasu po\xc5\xbeara in omejitev \xc5\xa1irjenja ognja in dima. Za\xc5\xa1\xc4\x8dita lastnine in ohranjanje funkcionalnosti objekta sta obi\xc4\x8dajno sekundarnega pomena. Glede teh ciljev se predpisi posameznih dr\xc5\xbeav ne razlikujejo. Posamezne razlike se pojavijo glede izvedb, materialov, aktivnega trajanja za\xc5\xa1\xc4\x8dite itd. Razlike nastajajo tudi pri izboru materialov in dokazovanju istovetnosti uporabljenih materialov s testiranimi materiali.'